**VEGLEIÐING TIL UMSÓKNARBLAÐ TIL STARVSLØNIR**

**Endamálið við starvslønunum er at geva listafólkum og øðrum, ið takast við mentanarligt**

**virksemi arbeiðsnáðir í eitt ávíst tíðarskeið at starvast burturav við listarligum ella øðrum**

**mentanarligum arbeiði. Bæði leik og lærd kunnu søkja starvsløn.** [**Sí kunngerð her.**](http://mentanargrunnur.fo/wp-content/uploads/2018/12/Kunngerd-109-september-21-2000-.pdf)

Send tína umsókn á talgilda umsóknarblaðnum, og viðheft neyðug fylgiskjøl td. tekstabrot, myndir, video v.m. Tað er umráðandi at viðhefta hesi, soleiðis at verkevni/ætlan verður gjølla greinað.

**Tíðarskeið:**

Til ber at søkja um trý og eitt ár, umframt kann søkjast um ein mánaða og upp til seks mánaðar.

**Stutt frágreiðing um listaliga virksemi tygara higartil**

Til ber eisini at viðhefta CV sum fylgiskjal max 1 A4 síða. Eisini her til at vísa til heimasíðu ella talgilda vangamynd.

**Stutt lýsing av verkevni ella verkætlan, ið starvslønin verður søkt til**

Greinað lýsing við samandrátti av verkevni/ætlanum, og endamálum, ið starvsfólkalønin skal

nýtast til í øllum tíðarskeiðnum. Hvør er tíðarætlanin? Verkætlanargongdin higartil og núverandi støða. Hvør er málbólkurin?

**Aðrar upplýsingar:**

Grundgev fyri hví, tú metir at grunnurin eigur at veita tær starvsløn.

Um annar almennur stuðul er veittur seinasta árið, viðmerk so her, hvør stuðulin er.

**Fylgiskjøl:**

Minnist til at viðhefta fylgiskjøl, ið lýsa umsóknina/verkætlanina nærri.

**Góð ráð:**

Send umsóknina inn í góðari tíð. Tað er umráðandi at tíðarfreistin verður hildin tvs. kl. 23.59

ásetta dag. Oftani er stórt trýst á skipanini í evstu løtu, tí fleiri senda samstundis.

Skilagott er at lesa talgilda oyðublaðið, og skriva innihaldið á einum skjali fyri seg, ið síðani verður flutt inn í umsóknina. Um tekniskir trupulleikar stinga seg upp, er altíð eitt kopi tøkt á egnari teldu. Hav alt tilfarið klárt, áðrenn tú skrivar inn á umsóknarblaðið, eisini fylgiskjølini.

Legg til merkis, at tú hevur sjálv/ur ábygd av at umsóknin er rætt útfylt, og at allir neyðugir

upplýsingar eru tøkir hjá nevndini at taka endaliga støðu til tína umsókn.

GG! Umsóknir, ið eru latnar inn eftir at freistin er úti, verða ikki viðgjørdar.

**Eftir at umsóknin er send:**

Tá umsóknin er send, fært tú eina kvittan fyri móttøku. Tað ber ikki til at broyta ella rætta í innsendu umsókn.

Mentanargrunnurin miðar eftir at senda svarskriv til umsøkjarar í seinasta lagi 12 vikur eftir

umsóknarfreistina.

Grunnurin fær stórt tal av umsóknum árliga, men við einari avmarkaðari játtan ber tíverri ikki til at veita øllum stuðul.